CMAN บวก 6% นิวไฮรอบ 7 เดือน ลุ้นผลงาน Q2 โตต่อ รับปูนไลม์ออเดอร์พุ่ง
CMAN บวก 6% นิวไฮรอบ 7 เดือน ลุ้นผลงานไตรมาส 2/65 โตต่อ รับปูนไลม์ออเดอร์พุ่ง โดย ณ เวลา 15.34 น. อยู่ที่ระดับ 2.46 บาท เพิ่มขึ้น 0.14 บาท
CMAN บวก 6% นิวไฮรอบ 7 เดือน ลุ้นผลงานไตรมาส 2/65 โตต่อ รับปูนไลม์ออเดอร์พุ่ง โดย ณ เวลา 15.34 น. อยู่ที่ระดับ 2.46 บาท เพิ่มขึ้น 0.14 บาท
13 มิ.ย. 2565

ผู้สื่อข่าวรายงานว่าวันนี้ (13 มิ.ย.2565) ราคาหุ้นบริษัท เคมีแมน จำกัด (มหาชน) CMAN ณ เวลา 15.34 น. อยู่ที่ระดับ 2.46 บาท เพิ่มขึ้น 0.14 บาท หรือ 6.03% โดยทำจุดสูงสุดที่ 2.54 บาท และทำจุดต่ำสุดที่ 2.18 บาท ด้วยมูลค่าการซื้อขาย  124.37 ล้านบาท ราคาหุ้นแรงในรอบ 7 เดือน โดยเทียบตั้งแต่หุ้นยืนที่ระดับ 2.46 บาท เมื่อวันที่ 10 ต.ค.64

สำหรับผลประกอบการไตรมาส 1  สิ้นสุด ณ วันที่ 31 มีนาคม 2565 มีกำไรสุทธิ 83.36 ล้านบาท เพิ่มขึ้น 46% จากช่วงเดียวกันปีก่อน 57.00 ล้านบาท เนื่องจากรายได้รวมเพิ่มขึ้นจากไตรมาสเดียวกันของปีก่อนเป็น 983 ล้านบาท จากปริมาณการขายสินค้าที่สูงขึ้น รายได้จากการให้บริการที่ศูนย์กระจายสินค้า Hope Valley และการอ่อนค่าของค่าเงินบาทเทียบกับดอลลาร์สหรัฐ
โดย EBITDA จำนวน 226 ล้านบาท ปรับตัวเพิ่มขึ้น 78% และ 40.3% เมื่อเทียบกับไตรมาสก่อนหน้า และไตรมาสเดียวกันของปีก่อนตามลำดับ กำลังการผลิตปูนควิกไลม์ของโรงงานแก่งคอย (KK) เพิ่มสูงถึง 88% เพื่อรองรับความต้องการปูนไลม์ของ ลูกค้าในช่วง peak period ของฤดูกาลน้ำตาล และความต้องการที่เพิ่มขึ้นของลูกค้าในอุตสาหกรรม เหมือง เช่น อลูมิเนียม ทอง นิกเกิล อุตสาหกรรมเหล็กและเหล็กกล้าและอุตสาหกรรมกระดาษและเยื่อกระดาษ ลุ้นผลงานไตรมาส 2/2565 โตต่อ และทั้งปี 2565 โตเด่น เมื่อเทียบปี 2564 มีกำไร 98.32 ล้านบาท

อนึ่งบริษัทดำเนินธุรกิจผลิตปูนไลม์และผลิตภัณฑ์เคมีต่อเนื่อง สำหรับใช้เป็นวัตถุดิบหรือส่วนประกอบในกระบวนการผลิตของอุตสาหกรรมต่างๆ โดยจำหน่ายภายใต้เครื่องหมายการค้า “CHEMEMAN”